Скупштина општине Врњачка Бања на 9.седници, одржаној \_\_\_\_\_\_\_.године, на основу чл.32.тачка 9. Закона о локалној самоуправи (''Сл.гласник РС'', бр.129/07, 83/14 – др. Закон, 101/16-др.закон и 47/18), чл.24. став 3., чл.41. и 42. Закона о јавним предузећима (''Сл.гласник РС'', бр.15/16 и 88/19) и чл.40. тачка 13.Статута општине Врњачка Бања (''Сл.лист општине Врњачка Бања'', бр.1/21-пречишћен текст), донела је

Р Е Ш Е Њ Е

о именовању директора Јавног предузећа за газдовање заштитним шумама ''Шуме-Гоч'' Врњачка Бања

 1. Именује се Ивица Лазаревић, мастер инг.шумарства за директора Јавног предузећа за газдовање заштитним шумама ''Шуме-Гоч'' Врњачка Бања, на период од 4 године.

 2. Именовано лице је дужно да ступи на рад у року од осам дана од дана објављивања решења о именовању у ''Сл.гласнику Републике Србије''.

 3. Ово решење је коначно.

 4. Решење објавити у ''Сл.гласнику РС'' и ''Сл.листу општине Врњачка Бања''. Решење са образложењем објављује се на интернет страни општине Врњачка Бања [www.](http://www.opstinavrnjackabanja.com)vrnjackabanja.gov.rs.

О б р а з л о ж е њ е

 Правни основ за доношење овог решења садржан је у чл.32. тачка 9. Закона о локалној самоуправи, којом је прописана надлежност Скупштине општине у погледу именовања директора јавних предузећа, која надлежност је садржана и у чл.40. тачка 13. Статута општине. Одредбом чл.24.став 2 Закона о јавним предузећима, је регулисано да директора јавног предузећа чији је оснивач јединица локалне самоуправе именује орган одређен статутом, на период од 4 године, на основу спроведеног јавног конкурса. Одредбама чл. 41. и 41. Закона о јавним предузећима, регулисан је поступак за именовање директора.

На основу Закона о јавним предузећима, Скупштина општине Врњачка Бања донела је Одлуку о спровођењу јавног конкурса за именовање директора Јавног предузећа за газдовање заштитним шумама ''Шуме-Гоч'' Врњачка Бања (''Сл.лист општине Врњачка Бања'', бр.42/21) и расписала Јавни конкурс број: 111-51/21 од 15.9.2021.године, који је објављен у ''Службеном гласнику Републике Србије'', број 92 од 22.9.2021.године, дневним новинама ''Политика'' од 20.9.2021.године и на интернет страни општине Врњачка Бања.

Одлуком о спровођењу јавног конкурса за именовање директора Јавног предузећа за газдовање заштитним шумама ''Шуме-Гоч'' Врњачка Бања (''Сл.лист општине Врњачка Бања'', бр.42/21), у чл.9. ставу 3. прописано је да се у изборном поступку за именовање директора јавних предузећа чији је оснивач општина Врњачка Бања, примењује Уредба о мерилима за именовање директора јавних предузећа (''Сл.гласник РС'', бр.65/16). Овом Уредбом су ближе су прописана мерила у изборном поступку за именовање директора јавних предузећа, као и начин оцењивања стручне оспосебљености, знања и вештина кандидата који испуњавају услове за именовање и чије пријаве су благовремене и потпуне.

 Решењем Скупштине општине Врњачка Бања број 020-163/21 од 4.12.2021.године, именована је Комисија за спровођење конкурса за избор директора јавних предузећа чији је оснивач општина Врњачка Бања.

 На основу Закона о јавним предузећима, Одлуке о спровођењу јавног конкурса за именовање директора Јавног предузећа за газдовање заштитним шумама ''Шуме-Гоч'' Врњачка Бања, Комисија за спровођење конкурса за избор директора јавних предузећа чији је оснивач општина Врњачка Бања, је спровела јавни конкурс. На основу приложене документације, а поступајући по чл.40. Закона о јавни предузећима, Комисија је на седници од 1.11.2021.године извршила преглед пријава по расписаном конкурсу и саставила списак кандидата међу којима се спроводи изборни поступак, којом приликом је констатовано да је пристигла једна пријава од стране Ивице Лазаревића из Новог Села, да је иста благовремена и да су приложени сви потребни докази, односно да је пријава потпуна и да кандидат испуњава услове из јавног конкурса, па је достављено обавештење кандидату о отпочињању изборног поступка.

Комисија је на седници одржаној 9.11.2021.години, поступајући по Уредби ....у погледу начина оцењивања стручне оспобљености знања и вештина кандидата, сачинила Записник о изборном поступку и утврдила Ранг листу кандидата са бројчано исказаним и утврђеним резултатима. Из наведеног записника и утврђене Ранг листе се види да је Комисија утврдила да је документација коју је поднео кандидат за директора ЈП ''Шуме-Гоч'', Ивица Лазаревић, поднета у свему сагласно јавном конкурсу, те да иста испуњава услове за бодовање по наведеној Уредби..., па је Комисија усменом и писаном провером кандидата уврстила на Ранг листу са просечном оценом 2,85.

 Дана 9.11.2021.године, под бр.111-50/21 и 111-51/21, Комисија за именовања, доставила је Одсеку за привреду и друштвене делатности, Записник о изборном поступку и утврђену Ранг листу кандидата за именовање директора јавног предузећа од 9.11.2021.године. Општинска уоправа је на основу достављене документације сачинила предлог решења о именовању директора и заједно са Ранг листом за именовање доставила Скупштини општине Врњачка Бања на одлучивање.

 На основу достављане Ранг листе кандидата, Записника о изборном поступку и предлога Решења о именовању, Скупштини општине Врњачка Бања је за директора Јавног предузећа за газдовање заштитним шумама ''Шуме-Гоч'' Врњачка Бања именовала Ивицу Лазаревића, мастер инг.шумарства из Новог Села.

 У тачки 2. диспозитива овог Решења Скупштина општине Врњачка Бања је одлучила у складу са чланом 43. став 1., у тачки 3. у складу са чл.41. став 4., а у тачки 4. у складу са чл.42. Закона о јавним предузећима (''Сл. гласник РС'', бр. 15/16 и 88/19).

УПУТСТВО О ПРАВНОМ СРЕДСТВУ :

Против овог решења може се поднети тужба Вишем суду у Краљеву у року од 60 дана од дана пријема решења.

СКУПШТИНА ОПШТИНЕ ВРЊАЧКА БАЊА

 Број:\_\_\_\_\_\_\_\_\_\_ од \_\_\_\_\_\_\_\_\_.године

ПРЕДСЕДНИК

СКУПШТИНЕ ОПШТИНЕ

 Иван Радовић